A kormány több ponton módosította, illetve kiegészítette a nemzetgazdasági szempontból kiemelt jelentőségű közlekedési infrastruktúra-beruházások listáját. Így például új út épül a veszprémi sportlétesítmények megközelítésére a 8-as számú főúttól, és kerékpárút kerül a tokaji Tisza hídra.

A Magyar Közlönyben megjelent közlekedési salátarendelet melléklete módosítja a nemzetgazdasági szempontból kiemelt jelentőségű közlekedési infrastruktúra-beruházások listáját.

Eszerint megépül az M6-os autópálya Bóly-Ivándárda (országhatár) közötti szakasza, de kikerült belőle a villányi csomópont. Az M7-es autópályát Zalaegerszeggel összekötő M76-os eddig gyorsútként szerepelt, most autóút lett és kiinduló pontként bekerült a holládi csomópont. Az eredeti felsorolás a 102-es számú főút Esztergom és az M1-es autópálya közötti szakaszának fejlesztését tartalmazta. A módosítás az M100-as autóút Esztergom és az M1-es autópálya közötti szakasz megvalósításáról szól.

Kiegészítésként került be a rendelet mellékletébe 115 új kiemelt projekt. Ezek közül néhány:

az M3 gyorsforgalmi út Vásárosnamény és Beregdaróc (országhatár) közötti szakasz előkészítése,

a Szeged és Debrecen közötti 2×2 sávos közúti kapcsolat kialakításának előkészítése,

az M8-as autóút M7-es autópálya és Dunaújváros, valamint Dunavecse és Kecskemét (észak) közötti szakasz előkészítése,

az M49-es autóút M3-as autópálya (Vaja) és Csenger (az országhatár) közötti szakasz előkészítése,

a 8-as számú főút és a 82-es számú főút közötti - a veszprémi sportlétesítmények megközelítésének javítását szolgáló - közúti kapcsolat megvalósítása,

a tokaji Erzsébet királyné Tisza-hídon vezetett kerékpárút megvalósítása,

az M4-es autóút Törökszentmiklós (nyugat) és Püspökladány, valamint a Püspökladány és Berettyóújfalu közötti szakasz előkészítése,

a záhonyi közúti Tisza-híd mellett új közúti Tisza-híd (M34) előkészítése,

a Veszprém, Aranyosvölgy feletti új völgyhíd és az ehhez kapcsolódó, a város belső elérhetőségét javító közútfejlesztés előkészítése,

a paksi kikötőkhöz vezető út megvalósítása,

az M6-os autópálya és a 6-os számú főút közötti, paksi összekötő út megvalósítása,

a 67-es számú főútnak az M7-es autópálya és Kaposvár (észak) közötti között 2x2 sávos úttá fejlesztése.

Néhány fontosabb kerékpárút a listáról: